Afrikaans - Geliefde Naaldwerkster - Beloved Seamstress by Linda Sue Pochodzay Edwards
Text Version | English | Italian
Toe Carlos die hopies netjies gesnyde, vierkantige lappies op die tafel sien, het dit hom nuuskierig gemaak. "Tannie Maria, wat DOEN tannie met al daardie stukkies? Dit lyk nie of hulle groot genoeg is vir enigiets nie."
Tannie Maria het gelag oor haar nefie se kommentaar. "Ek gaan dit aanmekaarwerk om 'n lappieskombers te maak. Dan gaan ek dit na die sendingstasie toe neem om dit vir iemand, wat dit nodig het te gee," het sy geantwoord.
"Dit is sekerlik BAIE werk! Waarom wil tannie al daardie werk doen net om dit weg te gee?"
Met 'n glimlag, het tannie Maria afgekyk na Carlos en gesê, "Ek geniet dit om lappieskomberse te maak, maar ek het oorgenoeg lappieskomberse. Die Bybel sê ons moet goeie dinge doen vir ander mense. Buitendien, dit maak my bly om die blydskap te sien wat dit bring wanneer ek vir iemand in nood, 'n lappieskombers te gee."
"Pe-trus . . . Pe-trus . . . Kom asseblief gou! Jy moet dadelik na Joppe toe kom. Maak asseblief GOU!"
Petrus het vinnig omgedraai om te sien waaroor die gewoel was. "Bedaar, jongman. Wat is dit? Wat kan ek vir jou doen? Wat het gebeur dat jy so haastig is?"
"O, Petrus! Dit is net so VERSKRIKLIK! Jy onthou vir Dorkas, nê? Almal het haar liefgehad. Sommige mense het haar Dorkas genoem en ander het haar Tabita genoem, maar almal was lief vir haar. Sy was so goedhartig teenoor almal wat sy teëgekom het. Sy het goeie dinge vir mense gedoen. Onthou jy hoe baie sy daarvan gehou het om naaldwerk te doen? Sy het tot hierdie hemp net vir my gemaak!"
"Ja, ja. Ek onthou vir Dorkas, maar sê vir my, wat is so verskriklik" Waarom het jy gekom?"
"Petrus, hulle het my gestuur om jou te kom haal. Dorkas was siek. Sy het nog sieker geword en niemand het geweet wat om te doen nie. Die dokters kon haar nie help nie. Uiteindelik het sy gesterf. Hulle maak nou gereed vir haar begrafnis. Die mense het vir my gesê om jou te kom haal, want hulle jy sal weet wat om te doen."
Dit was baie, baie hartseer nuus vir Petrus om te hoor. Hy het geweet hoe 'n goedhartige vrou Dorkas was en hy het geweet dat al die Christene, beide die Jode en die Grieke, haar innig liefgehad het. Dit is waarom sy twee name gehad het.
Terwyl hy saam met die jongman na die stad Joppe gegaan het, het hulle 'n breedvoerige gesprek gehad oor al die nuwe klere wat Dorkas gemaak het en al haar ander goeie dade. Hulle was albei baie hartseer dat hulle vriendin gesterf het.
Die mense het angstig vir Petrus se aankoms gewag. Sommige het hom op die pad tegemoet gegaan en saam met hom na die huis geloop. Petrus het met die trappe boontoe geklim waar hulle besig was om die begrafnisreëlings te tref. Die kamer was vol hartseer, huilende mense. Petrus kon SKAARS binnekom.
"Sien hierdie lieflike rok wat sy vir my gemaak het!"het 'n jong vroutjie uitgeroep.
"Sy het mooi klere vir al vier my seuns gemaak," het iemand anders gesê.
"Ek sou bitter koud gekry het in die winter as sy nie vir my 'n warm jas gemaak het nie."
Die mense het net aangehou praat en vir Petrus die dinge gewys wat sy gemaak het.
Petrus het PRESIES geweet wat hy moes doen.
Hy het sag al die mense gevra om die kamer te verlaat.
Toe het hy langs die baie stil liggaam van Dorkas gekniel...
...en hy het begin bid.
"Liewe Vader in die hemel, ek weet dat U alle dinge kan doen. U weet hoe baie lief al die mense vir Dorkas was oor al die goeie dinge wat sy gedoen het. Sal U haar asseblief weer lewend maak? In Jesus se Naam. Amen."
Daarmee het Petrus saggies met Dorkas gepraat en gesê, "Tabita, staan op!"
DADELIK het sy haar oë oopgemaak! Sy het Petrus gesien! Sy het regop gaan sit!
Petrus het sy hand uitgesteek en haar gehelp op te staan. Hy het die mense geroep om terug te kom na die kamer toe. Hulle was almal VERSTOM en bly om Dorkas lewendig te kry.
God het Petrus se gebed beantwoord!
Wat 'n wonderlike WONDERWERK!
Die mense het rondom haar saamgedrom en haar omhels. Hulle was almal baie bly. Hulle het uit die kamer uitgehardloop, uit die huis uit en in die straat in gehardloop om vir ALMAL die goeie nuus te vertel dat Dorkas lewendig was. Weens hierdie groot wonderwerk, het baie mense wat nie in die Here Jesus Christus geglo het nie, daardie dag Christene geword het.
Waarom het Dorkas twee name gehad?
Hoe het Dorkas ander gehelp?
Hoe kan jy ander help?
Ander hou jou dop. Jy is die enigste Bybel wat sommige mense ooit sal lees. Die manier waarop jy lewe, kan ander mense na Jesus lei.
"Laat ons dan...aan almal goed doen..." (Galasiërs 6:10a).
Liewe God, ek is so dankbaar dat U my liefhet en
vir my sorg. Baie dankie vir al die mense
wat vir my goed is. Help my om te onthou
om goedhartig te wees en goeie dade aan ander te doen.